APSTIPRINĀTS

ar direktora 03.10.2024. rīkojumu Nr. 14/1-13/22

**Mārupes novada Skultes sākumskolas AUDZINĀŠANAS DARBA PROGRAMMA**

**2024. - 2027.**

(2024./2025.; 2025./2026.; 2026./2027.)

# Mārupes novada Skultē

# IEVADS

# Mārupes novada Skultes sākumskolas audzināšanas darba programma balstās uz valsts politiku izglītojamo līdzatbildības un dzīves prasmju attīstībā, personīgās karjeras izaugsmē, vecāku (ģimenes) nozīmīgo lomu sadarbībai ar skolu vienotu vērtībizglītības principu iedzīvināšanā, dažādu institūciju un sabiedrības atbalstā kvalitatīvi jaunas pieejas nostiprināšanā izglītībā, kur vienlaicīgi ar izglītības apguvi pastāv izglītojamo ieinteresētība savas dzīves veidošanā.

Mārupes novada Skultes sākumskolas audzināšanas darba programma ir Izglītības iestādes reglamentējošs dokuments, kas nosaka audzināšanas darba mērķus un uzdevumus. Programmai ir ieteikuma raksturs, to var izmantot ikviens pedagogs, klases audzinātājs un pirmsskolas grupas skolotājs darbā ar izglītojamiem. Klases audzinātājs un pirmsskolas grupas skolotājs vistiešāk veic audzināšanas darbību un sniedz atbalstu savas audzināmās klases vai grupas izglītojamiem, nodrošina izglītojamo veidošanos par zinošiem, radošiem, uzņēmīgiem un atbildīgiem cilvēkiem, lai sekmētu izglītojamo pašattīstību un pašaudzināšanas prasmes. Viņš sadarbībā ar izglītojamo vecākiem, iestādes pedagogiem, atbalsta personālu un valsts un/vai pašvaldību atbildīgām institūcijām risina ar izglītojamo personības veidošanu un attīstību saistītus jautājumus, vienlaikus rūpējoties par pedagoģiski un psiholoģiski labvēlīgu klases vidi un saliedētu bērnu kolektīvu.

Programma veidota, ievērojot normatīvos dokumentus, kas reglamentē audzināšanas darbības īstenošanu izglītības iestādē: Latvijas Republikas Satversme, LR Izglītības likums, LR Bērnu tiesību aizsardzības likums, ANO Konvencija par bērnu tiesībām, Ministru kabineta 15.07.2016. noteikumi Nr. 480 “Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība”, VISC izstrādātie metodiskie “Ieteikumi klases stundu programmas īstenošanai” un atbalsta materiāli pilsoniskās audzināšanas un pilsoniskās līdzdalības sekmēšanai, Mārupes novada izglītības iestāžu karjeras izglītības plāns 2020. - 2025. gadam, Mārupes novada Skultes sākumskolas attīstības plāns.

Izglītības iestādes uzdevums ir nodrošināt ikdienā tādu mācību un audzināšanas procesu, kas sekmē 21. gs. nepieciešamo kompetenču attīstību. ES līmenī ir definētas astoņas pamatprasmes jeb galvenās kompetences (t.i., zināšanu, prasmju un attieksmes kopums), kas tiek uzskatītas par nepieciešamām personiskajai izaugsmei un attīstībai, pilsoniskajai aktivitātei, sociālajai iekļautībai un nodarbinātībai:

* saziņa dzimtajā valodā;
* saziņa svešvalodās;
* matemātiskās prasmes un pamatprasmes dabaszinībās un tehnoloģijās;
* digitālā prasme;
* mācīšanās mācīties;
* sociālās un pilsoniskās prasmes;
* pašiniciatīva un uzņēmējdarbība;
* kultūras izpratne un izpausme.

**Izglītības iestādes misija** Sekmēt izglītojamo individuālo spēju attīstību un rast iespēju kļūt par konkurētspējīgu, atbildīgu, kulturālu personību

**Izglītības iestādes vīzija** Kopā mācoties, viens otram uzticoties, attīstīt radošu, kulturālu un atbildīgu personību

**Vērtības** Latvijas valsts, cilvēka cieņa, sadarbība, veselība un drošība

**Skolas darbības mērķis** Skolēnu spēju un talantu attīstība, nodrošinot katra personīgo izaugsmi drošā, veselīgā un mūsdienīgā vidē

**Skolas pamatuzdevumi**

* Veikt mācību satura apguves plānošanu atbilstoši valsts pirmsskolas izglītības vadlīnijās un pamatizglītības standartā noteiktajiem mērķiem un izglītojamo vajadzībām, sniegt nepieciešamo metodisko atbalstu skolotājiem pilnveidotā mācību satura un pieejas ieviešanā;
* Veicināt skolotāju savstarpējo sadarbību mācību procesa plānošanā un organizēšanā, lai nodrošinātu mācību satura pēctecību, mazinātu sadrumstalotību, veicinātu kopsakarību izpratni un spēju pielietot iegūtās zināšanas;
* Veidot sadarbību ar skolēnu vecākiem, veicinot vecāku iesaistīšanos skolas dzīvē un nodrošinot nepieciešamo profesionālo atbalstu;
* Sagatavot skolēnus izglītības turpināšanai nākamajā izglītības pakāpē;
* Radīt skolēniem iespējas pieredzes iegūšanai un pašizteiksmei, rosināt skolēnu iztēli, attīstīt spēju neatkarīgi spriest un izteikt savu viedokli.

**AUDZINĀŠANAS STRUKTŪRA**

**SADARBĪBA AR ĢIMENI**

**KLASES**

**STUNDAS**

**SADARBĪBA**

**AR**

**ATBALSTA PERSONĀLU**

**KLASES**

**PASĀKUMI**

**KLASES,**

**SKOLĒNU IZPĒTE**

**INDIVIDUĀLAIS DARBS AR SKOLĒNU**

**SADARBĪBA**

**AR**

**SKOLOTĀJIEM**

**KLASES**

**AUDZINĀTĀJI**

**PEDAGOGS**

**KARJERIZGLĪTĪBAS KONSULTANTS**

**AUDZINĀŠANAS**

**DARBS**

**INTEREŠU**

**IZGLĪTĪBA**

**MĀCĪBU**

**PRIEKŠMETA SKOLOTĀJI**

**DARBĪBA IZGLĪTĪBAS PROJEKTOS**

**MĀCĪBU PRIEKŠMETU AKTIVITĀTES**

**SKOLAS,**

**ĀRPUSSKOLAS PASĀKUMI**

**SKOLĒNU**

**PAŠPĀRVALDE**

**MĀCĪBU**

**STUNDAS**

1. **AUDZINĀŠANAS DARBA VIRZIENI, MĒRĶIS, UZDEVUMI UN SASNIEDZAMIE REZULTĀTI, IZKOPJAMIE TIKUMI**
   1. **Audzināšanas darbs balstās uz šādiem principiem:**
   2. sadarbība - audzināšanas jautājumu risināšanā iesaistās visas ieinteresētās puses: pedagogi un izglītības darbinieki, izglītojamie, vecāki un ģimene, valsts un pašvaldības institūcijas, nevalstiskās organizācijas, sabiedrība;
   3. sistēmiskums - nodrošināta audzināšanas darba sistēma un attīstība;
   4. nepārtrauktība un pēctecība audzināšanas darba īstenošanā un mērķu sasniegšanā;
   5. ilgtspēja - izglītības lēmumu pamatotība un līdzsvarota attīstība;
   6. vienotība un veselums - audzināšanas darbība ir īstenojama vienotā izglītības procesā;
   7. atvērtība informācijai un dialogam, sadarbībai, inovācijām.

## Audzināšanas darba virzieni:

## skolēnu mācīšanās kompetences un sadarbības prasmju, līdzatbildības un pašiniciatīvas veidošana daudzveidīgā, pēctecīgā mācību un audzināšanas procesā (sadarbības prasmes, līdzatbildību un pašiniciatīvu pilsoniskuma kontekstā pilnveido dažādos līmeņos: rotaļnodarbībā, mācību stundā, grupā, klasē, skolā, novadā, valstī);

## skolas un ģimenes pozitīvas komunikācijas un vecāku aktīvas līdzdalības veicināšana izglītības procesā;

## pedagogu sadarbības un profesionālās kompetences pilnveidošana.

## Audzināšanas darba mērķis:

* 1. nodrošināt iespēju katram Mārupes novada Skultes sākumskolas skolēnam kļūt par brīvu, radošu, atbildīgu un rīcībspējīgu personību, kas mērķtiecīgi attīsta savas spējas un talantus un izjūt piederību Latvijas valstij.

1. **Audzināšanas darba prioritārie uzdevumi trim gadiem:**

|  |  |  |
| --- | --- | --- |
| **2024./2025. m.g.** | **2025./2026. m.g.** | **2026./2027. m.g.** |
| Nodrošināt atbalstu mācību un audzināšanas darbā ikvienam izglītojamam, veicinot aktīvas un brīvas personības attīstību, ņemot vērā izglītojamā individuālās spējas un intereses. | Skolas pozitīva tēla veidošana sabiedrībā, iedzīvinot mācību stundās un ārpusstundu nodarbībās un izglītojamo, skolotāju un vecāku savstarpējās attiecībās skolas vērtības: Latvijas valsts, cilvēka cieņa, sadarbība, veselība un drošība. | Izglītojamo iesaistīšana interešu un karjeras izglītībā, veicinot un attīstot nepieciešamās īpašības - radošs, motivēts, patstāvīgs, rīcībspējīgs, mērķtiecīgs, virzīts uz rezultātu. |

## Mērķa sasniegšanai izvirzītie uzdevumi:

* 1. veicināt skolēnu mācīšanās kompetenci, īstenojot daudzveidīgu un pēctecīgu mācību un audzināšanas darbu, kas balstās uz pedagogu, atbalsta personāla un citu izglītības procesā iesaistīto skolas darbinieku sadarbību;
  2. sekmēt skolēnu sadarbības prasmju, līdzatbildības un pašiniciatīvas veidošanos izglītības procesā, t.sk., ārpusstundu aktivitātēs, nodrošinot iespēju radošai pašrealizācijai, vērtīborientācijai un karjeras izaugsmei;
  3. veicināt iestādes un ģimenes sadarbību, uzsverot pozitīvas komunikācijas un vecāku līdzdalības nozīmīgumu izglītības procesā;
  4. veicināt skolas sadarbību ar valsts, pašvaldības institūcijām, nevalstiskajām organizācijām, sekmējot skolēnu nacionālo identitāti, kultūras mantojuma apguvi;
  5. sekmēt pedagogu profesionālās kompetences pilnveidi un nodrošināt metodisko atbalstu audzināšanas darbā.

## Sasniedzamie audzināšanas darba rezultāti:

* 1. pilnveidota izglītojamo mācīšanās kompetence daudzveidīgā un pēctecīgā mācību un audzināšanas darbā, kurā aktīvi iesaistās un sadarbojas iestādes pedagoģiskais personāls, izglītojamie un viņu ģimenes, kā arī valsts un pašvaldības atbildīgās institūcijas, nevalstiskās organizācijas;
  2. izglītības procesā, t.sk., ārpusstundu aktivitātēs un interešu izglītībā, sekmēta izglītojamo sadarbības prasmju, pilsoniskās līdzatbildības un pašiniciatīvas attīstība, radīta iespēja radošai pašrealizācijai, vērtīborientācijai un karjeras izaugsmei;
  3. veicināta izglītojamo aktīva iesaistīšanās tautas tradīciju un kultūrvēsturiskā mantojuma izzināšanā un saglabāšanā, t.sk., sekmēta aktīva un motivēta piedalīšanās Latvijas Skolu jaunatnes dziesmu un deju svētku procesā;
  4. pilnveidota izglītojamo izpratne un atbildība par cieņpilnām savstarpējām attiecībām, veselīgu dzīvesveidu un personisko drošību;
  5. pilnveidota Mārupes novada Skultes sākumskolās pedagogu profesionālā kompetence audzināšanas jomā dažādos izglītojošos semināros, tālākizglītības kursos un pieredzes apmaiņas pasākumos.

## Audzināšanas procesā būtiskākie izkopjamie tikumi (indivīda brīvas domāšanas un rīcības izpausmes):

* 1. atbildība - griba un spēja paredzēt savas izvēles un rīcības sekas un rīkoties, respektējot cita cilvēka cieņu un brīvību;
  2. centība - čaklums, uzcītība, rūpība un griba jebkuru darbu veikt pēc iespējas mērķtiecīgāk, kvalitatīvāk un produktīvāk;
  3. drosme - izlēmība, baiļu pārvarēšana, rakstura stingrība, situācijas novērtēšana un cieņpilna rīcība, uzņēmība, centieni pēc taisnīgā un labā;
  4. godīgums - uzticamība, patiesums, vārdu un darbu saskaņa;
  5. gudrība - māka izmantot zināšanas labā veicināšanai savā un sabiedrības dzīvē;
  6. laipnība - vēlība, atsaucība pret citiem, pieklājība;
  7. līdzcietība - attīstīta empātija, vēlme iejusties otra pārdzīvojumos un aktīvs atbalsts;
  8. mērenība - rīcības un uzskatu līdzsvarotība, spēja nošķirt saprātīgas vēlmes no nesaprātīgām un atteikties no nevajadzīgā, atturēšanās no tā, kas traucē personas attīstību;
  9. savaldība - uzvedības un emociju izpausmju kontrole un vadība, respektējot savu un citu cilvēku brīvību, kā arī cienot sevi un citus;
  10. solidaritāte - savstarpējs atbalsts un rīcības saskaņotība, rūpes par savu, citu un kopīgu labumu, demokrātisks dialogs ar citiem;
  11. taisnīgums - godprātīga lemšana, cilvēktiesību un citu saprātīgu interešu un morāles normu ievērošana;
  12. tolerance - iecietība, vēlme izprast atšķirīgo (piemēram, cilvēka ārējo izskatu, veselības stāvokli, uzvedību, viedokli, ticību, paražas).

1. **Audzināšanas process ir vienots, pēctecīgs, nepārtraukts un daudzveidīgs.**

Vērtības un tikumus izkopj, pedagogiem un izglītojamajiem iedzīvinot tikumus savstarpējās attiecībās un pilnveidojot savu vērtību sistēmu.

## Izglītojamo audzināšanu īsteno:

* 1. rotaļnodarbībās, mācību stundās, klases audzinātāja stundā, ārpusstundu nodarbībās, starpbrīžos, interešu izglītības programmās, dažādos skolas organizētājos pasākumos un projektos, ikdienas sadzīves situācijās;
  2. pievēršot uzmanību izglītojamo sociāli emocionālajai audzināšanai (SEA) -savstarpējo attiecību kultūrai, konfliktu risināšanai, vardarbības mazināšanai, iecietības veicināšanai, savu pienākumu un tiesību ievērošanai, pamatvērtību popularizēšanai (klases stundas, diskusijas, tikšanās ar speciālistiem, labdarības akcijas);
  3. veicinot skolā interešu izglītības programmu daudzveidību un to īstenošanu atbilstoši izglītojamo interesēm un skolas finansējumam (interešu izglītības programmu piedāvājums, piedalīšanās skolas un ārpusskolas pasākumos, valsts skatēs un konkursos);
  4. attīstot attieksmi pret darbu kā personības pašrealizācijas un eksistences līdzekļu iegūšanas veidu, organizējot pasākumus karjeras izglītības īstenošanā (Karjeras izglītības stundas, klases stundas, konsultācijas, anketēšana, ekskursijas, tikšanās ar vecākiem, skolas absolventiem, citu skolu pārstāvjiem, vietējo uzņēmumu darbiniekiem);
  5. attīstot izglītojamo atbildību par dabas un apkārtējās vides aizsardzību un ilgtspēju, darbojoties vides izglītības aktivitātēs, projektos;
  6. attīstot cieņu pret dzīvību, sevi un citiem, drošu paradumu izkopšanu, organizējot pasākumus skolēniem par drošības jautājumiem un rīcību ekstremālos apstākļos, veselīgu dzīvesveidu un atkarību profilaksi (tikšanās, praktiskas nodarbības, klases stundas, konkursi, mācību ekskursijas u.c.).

## Izmantojamās metodes un darba formas:

* 1. izpratnes veidošanai: sistemātisks izklāsts, pārrunas, literatūras izmantošana un lasīšana, diskusijas u.c.;
  2. attieksmju veidošanai: situācijas analīze, pašanalīze, mācību ekskursijas, pārgājieni, projekti u.c.;
  3. prasmju veidošanai: interešu izglītības programmas īstenošana, drošības pasākumi, novērojumi brīvā dabā, pāru darbs, grupu darbs, projektu metode, akcijas, tikšanās, konkursi u.c.;
  4. darba formas: klases audzinātāja stundas, izglītojamo izpēte (anketas, aptaujas u.c.), svētku un atceres dienas, skolas un klases pasākumi, tematiskie vakari, sporta pasākumi, radošie projekti un darbnīcas, praktiskais darbs, konkursi u.c.

**III. PIRMSSKOLAS AUDZINĀŠANAS UZDEVUMI PLĀNOŠANAS PERIODĀ**

**11. Nodrošināt pilnveidotu mācību satura apguvi, akcentējot sociāli emocionālo mācīšanos.**

Plānotais rezultāts:

11.1. izglītojamie mācās cienīt sevi, citus, apkārtni un dabu, veido draudzīgas attiecības;

11.2. izglītojamie mācās apzināties savas emocijas un vēlmes, kontrolēt un vadīt savu uzvedību ikdienā un pasākumos;

11.3. atbilstoši vecumposmam izglītojamie mācās pieņemt lēmumus par savu mācību procesu;

11.4. vecākajā posmā izglītojamie apgūst Džimbas drošības programmu.

**12. Sekmēt bērna personības apzināšanos un attīstību, ievērojot viņa vajadzības, spējas, pieredzi.**

Plānotais rezultāts:

12.1. pedagogi nodrošina individuālu pieeju, diferencējot mācību uzdevumus un sniedzot nepieciešamo atbalstu.

**13. Turpināt sistemātisku bērnu prasmju vērtēšanu ar mērķi uzlabot mācīšanu un mācīšanos.**

Plānotais rezultāts:

13.1. pedagogi veic izglītojamo novērtēšanu atbilstoši izvirzītajiem sasniedzamajiem rezultātiem, ņemot vērā bērna personīgo sniegumu, kā arī, vērtēšanas rezultātus izmanto bērna izaugsmes sekmēšanai, uzdevumu turpmākai diferencēšanai un individualizēšanai;

13.2. izglītojamie mācās vērtēt savu un citu darbu, sniegt un saņemt atgriezenisko saiti no citiem bērniem un pieaugušajiem.

**14. Turpināt pilnveidot iestādes darbinieku un vecāku mērķtiecīgu sadarbību.**

Plānotais rezultāts:

14.1. administrācija un pedagogi savstarpējā sadarbībā organizē vecāku sapulces, atklātās nodarbības, kopīgus svētkus (Ziemassvētki, Ģimenes diena, izlaidums);

14.2. ne retāk kā divas reizes mācību gadā pedagogi organizē individuālas pārrunas ar vecākiem par mācību procesa norisi un bērna sasniegumiem.

**15. Plānotie audzināšanas darba rezultāti:**

* 1. izglītojamie ievēro iekšējās kārtības noteikumus;
  2. izglītojamo izpratne par tikumiem un vērtībām pilnveidojas, tāpat kā attieksmes veidošana pret sevi un sabiedrību, darbu, dabu, kultūru un valsti kopumā;
  3. ārpusstundu aktivitātes tiek mērķtiecīgi vērstas uz izglītojamo radošo un sociālo prasmju attīstību, vērtīborientācijas pilnveidošanu, tradīciju izpratni un karjeras izaugsmes attīstību;
  4. izglītojamie iesaistās tautas kultūras mantojuma izzināšanā, saglabāšanā un pilnveidošanā, apkārtējās vides sakopšanā;
  5. mazināta neiecietība un vardarbības izpausmes izglītojamo vidū. Padziļināta izglītojamo izpratne par cieņu un iecietību, par atbildību, rīcības cēloņiem un sekām. Veicināta iesaistīšanās brīvprātīgo kustībā un labdarībā;
  6. atbilstoši vecumposmam un aktualitātēm veicināta izpratne par personisko un sabiedrības drošību un veselību;
  7. pilnveidotas mācīšanās kompetences, izpratne par mācību motivācijas veidošanās iemesliem, pašvadītu uzvedību, sociāli emocionālajām prasmēm un to ietekmi uz mācīšanās produktivitāti;
  8. aktīvi sadarbojoties vecākiem, skolas darbiniekiem un izglītojamajiem, tiek īstenots daudzveidīgs audzināšanas darbs, kas saistīts ar visu iesaistīto pušu izglītošanu;
  9. tiek īstenoti karjeras izglītības pasākumi un aktivitātes;
  10. ir aktīva un produktīva vecāku sadarbība ar izglītības iestādi;
  11. iestādē tiek īstenots un atbilstoši aktualitātēm pilnveidots audzināšanas darbs. Pilnveidota pedagogu izpratne par audzināšanas jautājumiem, iesaistoties tālākizglītības kursos, semināros un pieredzes apmaiņā; tiek īstenota pedagogu sadarbība.

**IV. KARJERAS IZGLĪTĪBA**

1. **Karjeras izglītības mērķis:**

Organizēt izglītības saturu un izglītības ieguves procesu, nodrošinot izglītojamajam pašizpētei, karjeras izpētei un karjeras plānošanai un vadīšanai nepieciešamo pamatzināšanu un pamatprasmju apguvi, radīt pamatu savlaicīgu, apzinātu un ar iespējām līdzsvarotu personīgo lēmumu pieņemšanai par turpmāko izglītību.

1. **Karjeras izglītības prioritātes trim gadiem:**

|  |  |  |
| --- | --- | --- |
| **2024./2025. m.g.** | **2025./2026. m.g.** | **2026./2027. m.g.** |
| |  | | --- | | Tehnoloģiju un digitālo prasmju aktualizēšana karjeras izglītībā. Skolotāju savstarpējā sadarbība iedod instrumentu, kā identificēt karjeras vadības prasmes pilnveidotajā mācību saturā un attīstīt tās turpmāk. | | Nodrošināt plānotu un pēctecīgu pasākumu kompleksu, kas palīdzētu izglītojamiem izvēlēties un noteikt savas karjeras izglītības vajadzības, apzināti izvēlēties līdzekļus savas karjeras plānošanai. | Nodrošināt plānotu un pēctecīgu pasākumu kompleksu, kas palīdzētu izglītojamiem izvēlēties un noteikt savas karjeras izglītības vajadzības, apzināti izvēlēties līdzekļus savas karjeras plānošanai. |

**18. Karjeras izglītības darba uzdevumi programmas īstenošanas periodā:**

**2024./2025.m.g.** - izglītojamo pašizpēte sadarbībā ar psihologu; sadarbības veicināšana ar vecākiem profesiju iepazīšanai; sadarbība ar biedrību “Mārupes uzņēmēji” projekta “Skola dodas dzīvē - dzīve ienāks skolā” ietvaros.

**2025./2026.m.g. un 2026./2027.m.g.** - sadarbības veicināšana ar vecākiem profesiju iepazīšanai; sadarbība ar biedrību “Mārupes uzņēmēji” projekta “Skola dodas dzīvē - dzīve ienāks skolā” ietvaros; uzņēmēju un dažādu profesiju pārstāvju iepazīšana mācību ekskursijās un skolas pasākumos; karjeras izglītības integrēšana mācību priekšmetu apguvē.

**19. Kvalitātes mērķi un uzdevumi karjeras izglītībā:**

* 1. veidot izglītojamo plašas zināšanas par vismaz vienu profesiju (pašu izpēte) gadā;
  2. mērķtiecīgi plānot mācību ekskursijas un pārgājienus, nodrošināt to norisi vismaz 1 x gadā katrai klasei, sākot no 4. klases;
  3. profesiju iepazīšanas pasākumos un aktivitātēs skolēnus un pirmsskolas audzēkņus iepazīstināt ar vecāku un/vai absolventu profesijām, veicināt profesiju pārstāvju ēnošanu;
  4. mācību priekšmetu apguves laikā veidot skolēnu priekšstatu par nozares profesijām.

# SADARBĪBA AR VECĀKIEM

## Organizē un pārrauga skolas administrācija:

* 1. Skolas padomes sanāksmes, ne mazāk kā divas reizes gadā;
  2. nākamo pirmklasnieku un vecāku tikšanās ar klases audzinātāju maijā;
  3. iespēja apmeklēt mācību stundas, piedalīties radošajās meistardarbnīcās vecākiem, tikties individuālajās sarunās ar priekšmetu skolotājiem;
  4. individuālas tikšanās vecākiem ar skolas administrācijas darbiniekiem - pēc nepieciešamības;
  5. atbalsts vecākiem - pēc vecāku iniciatīvas vai pēc administrācijas ierosinājuma (ieteikumi: Audzināšanas programma vecākiem, nodarbības pie skolas psihologa);
  6. skolas pasākumi (Zinību diena, Mārtiņdiena, Ziemassvētku eglītes vakars, klases vakari, svētku koncerti, Ģimenes diena, ekskursijas, izlaidums u.c.) - vecāku līdzdalība un piedalīšanās;
  7. informācijas sniegšana vecākiem - skolvadības sistēmā e-klase, skolas mājas lapā <https://www.skolaskulte.lv>, skolas lapa Facebook vietnē.

## Organizē klases vai pirmsskolas grupas audzinātājs, pārrauga skolas administrācija:

## klases vecāku sanāksmes - ne retāk kā 2 x gadā;

## individuālās sarunas ar vecākiem - pēc skolotāja vai vecāku iniciatīvas;

## konfidenciālas sarunas ar priekšmetu skolotājiem, klases audzinātāju - pēc skolotāja vai vecāka iniciatīvas;

## informācijas sniegšana/saņemšana - individuālās sarunas, e-klase (sekmes, uzvedība, kavējumi un cita aktuāla informācija);

## neformālie klases pasākumi (klases mācību ekskursijas, pārgājieni, klases vakari, tematiskās pēcpusdienas) - līdzdalība pasākumu organizēšanā un piedalīšanās tajos.

## Skolas un ģimenes sadarbība ir nepieciešama, jo:

## tā veicina skolēna socializāciju, integrēšanos sabiedrībā;

## īstajā laikā tiek pamanītas skolēna vajadzības un attīstītas spējas;

## tiek saskaņotas pedagoģiskās prasības pret skolēnu;

## notiek vecāku pedagoģiskā izglītošana, aktualizējot jaunākos pētījumus un nostādnes pedagoģijā un psiholoģijā;

## veidojas skolēnu dzīves sociālā kontrole;

## skolēns iegūst kā personība - pašapziņu, atbalstu savām pūlēm, vecāku sapratni.

# KLASES AUDZINĀTĀJA DARBS

## Klases audzinātāja dokumentācija:

* 1. nepieciešamie ieraksti e-klasē;
  2. klases audzināšanas darbības plāns mācību gadam;
  3. klases audzinātāju klases stundu tematiskais plāns;
  4. skolēnu izpētes materiāli (apkopojums un analīze);
  5. materiāli par audzināšanas darbu klasē;
  6. individuālais darbs ar vecākiem;
  7. drošības instruktāžas ar parakstiem;
  8. klases panākumi - diplomi, pateicības, u.c. apstiprinājumi klases aktivitātei un dalībai pasākumos, konkursos;
  9. klases audzinātāja darba pašvērtējums (mācību gada beigās).

## Klases audzinātāja ikdienas uzdevumi:

* 1. iepazīstināt skolēnus ar izglītības iestādes iekšējās kārtības noteikumiem, aktualizēt tos ikdienā, pārrunāt skolēnu pienākumus un tiesības;
  2. informēt par aktualitātēm izglītības iestādes dzīvē;
  3. analizēt skolēnu mācību sasniegumus un disciplīnu, viņu izaugsmes dinamiku, motivēt skolēnus veikt pašvērtējumu;
  4. veicināt klases kolektīva saliedēšanu, kopīgi ar skolēniem un viņu vecākiem organizējot klases pasākumus (ekskursijas, tikšanās, pārgājieni u.c.) un veidojot klases tradīcijas;
  5. iesaistīt skolēnus izglītības iestādes organizētajos ārpusstundu pasākumos;
  6. organizēt skolēnu līdzdalību klases un izglītības iestādes vides saglabāšanā un sakopšanā;
  7. motivēt skolēnus iesaistīties skolēnu pašpārvaldes un ārpusstundu darbībā, t.sk., interešu izglītības programmās;
  8. sniegt atbalstu savas audzināmās klases skolēniem, ievērojot skolēnu individuālās īpatnības, sekmēt viņu personības attīstību.

## Klases audzinātāja audzināšanas darbības plāns:

* 1. klases audzinātājs, ņemot vērā skolēnu vajadzības un Audzināšanas programmu, kā arī valsts izvirzītās prioritātes, izstrādā savu audzināšanas darbības plānu, kur ietver:
     1. klases stundas;
     2. skolēnu izpēti;
     3. skolotāju, skolēnu, vecāku un atbalsta personāla sadarbību;
     4. ārpusstundu aktivitātes.

## Klases audzinātāja klases stundu tematiskais plāns:

* 1. ņemot vērā klases vajadzības, klases audzinātājs izvēlas nepieciešamo stundu skaitu tematu apguvei, klases stundās izmantojamās metodes un paņēmienus;
  2. klases stundas klases audzinātājs pēc nepieciešamības var plānot kā organizatoriskās, gatavojoties dažādiem pasākumiem (Ziemassvētku, Lieldienu noformējums, priekšnesumu sagatavošana u.c.);
  3. klases stundu laikā var būt organizēti pasākumi, tikšanās visām klasēm kopā vai atsevišķām klašu grupām;
  4. audzināšanas temati tiek aplūkoti arī vairāku mācību priekšmetu stundās, tādējādi klases audzinātājam ieteicams sadarboties ar attiecīgā mācību priekšmeta skolotāju;
  5. klases audzināšanas stundu tematiskai plānošanai izmanto 2016. gadā Valsts izglītības satura centra izstrādāto metodisko līdzekli „Klases stundu programmas paraugs,” kur klases stundām ieteiktas šādas tematiskās grupas:
     1. sevis izzināšana un pilnveidošana;
     2. piederība valstij;
     3. pilsoniskā līdzdalība;
     4. karjeras izvēle;
     5. veselība un vide;
     6. drošība;

1. **Klases stundās un audzināšanas darba īstenošanā ieteicams izmantot tādas pedagoģiskās metodes un formas, kas rosinātu skolēnus praktiskai darbībai:**
   1. izziņas un pētnieciskā darbība izpratnes veicināšanai, piem., par lēmējvaras, izpildvaras un tiesu varas funkcijām Latvijā, par jauniešu nevalstisko organizāciju, brīvprātīgā darba, pilsoniskās līdzdalības priekšrocībām u.c.;
   2. diskusijas, “prāta vētra” un apaļā galda diskusijas, kopīgi meklējot skaidrojumu kādam jēdzienam vai analizējot sociālās problēmas un to risinājuma iespējas;
   3. debates skolēnu publiskās runas, uzstāšanās un argumentācijas prasmju veidošanā;
   4. klases vakaru vai kādu citu pasākumu organizēšana skolā, veicinot skolēna pilsoniskās līdzdalības prasmes;
   5. līdzdalība lēmumu pieņemšanas procesos savā klasē, skolā, līdzdarbojoties skolēnu pašpārvaldes darbā.

## TEMATISKĀS GRUPAS

**SEVIS IZZINĀŠANA UN PILNVEIDOŠANA**

Mērķis:

Sniegt atbalstu skolēnam sevis izzināšanas un mērķtiecīgas pašattīstības procesā.

Uzdevumi:

Radīt skolēnam iespēju

* izprast pašam sevi, apzināties savas attieksmes un rīcību;
* iegūt pieredzi, kā veidot pašam savu dzīvi, attiecības ar sevi un citiem;
* attīstīt pašapziņu; domāt un rīkoties patstāvīgi, uzņemoties atbildību par savu rīcību.

## Klašu grupa: 1. – 3. klase

|  |  |  |  |
| --- | --- | --- | --- |
| Nr. | Stundu temati | Plānotais sasniedzamais rezultāts | Starppriekšmetu saikne ar mācību priekšmetiem |
| 1. | Sevis apzināšanās jeb pašidentitāte | * Atpazīst savas emocijas un pārdzīvojumus, mācās izzināt cēloņus un nosaukt tos vārdos; saskata atšķirības starp emocijām un savu rīcību. Analizē savas spējas valdīt par sevi, savaldīties (atbilstoši sava vecuma psiholoģiskajām īpatnībām). * Vēro sevi, domā par sakarībām, kādas veidojas starp domām, jūtām, rīcību, mācās kontrolēt sevi un savu uzvedību. | Sociālās zinības:   * Vērtē savu un citu rīcību, raksturojot to kā labu vai sliktu, un pamato savu vērtējumu. * Prot pastāstīt par savām izjūtām situācijās, kad saņēmis mīlestību, rūpes, piedošanu un kad to   sniedzis. |
| 2. | Mērķtiecība. Zinātkāre | * Saprot, ka ir interesanti kaut ko jaunu uzzināt un mācīšanās sagādā prieku. Apzinās savas spējas un prasmes, kas ļauj sasniegt nodomāto. | Sociālās zinības:   * Apzinās un ar piemēriem ilustrē to, ka cilvēka ētisko rīcību var noteikt prāts, jūtas un gribasspēks. * Prot izvēlēties pieklājīgu uzvedību konkrētā situācijā. * Mācās attīstīt savas morālās jūtas. * Mācās attīstīt savu sirdsapziņu un dzīvot saskaņā ar to. |
| 3. | Savstarpējās attiecības | * Mācās analizēt un saprast savstarpējās attiecības, uzklausīt un sadarboties ar klasesbiedriem un skolotājiem. * Izprot atšķirības starp saskarsmi reālā vidē un virtuālajā vidē. * Mācās būt pieklājīgs un ievēro pozitīvas uzvedības noteikumus klasē, skolā un ārpus tās. * Prot atvainoties un mācās piedot. | Sociālās zinības:   * Novērtē dalīšanās prieku (prot dalīties ar citiem). * Saprot, ka katrai rīcībai ir sekas.   Apzinās tikumiskas saskarsmes vērtību.   * Zina pieklājīgas uzvedības normas. * Prot ievērot saskarsmes normas. * Ir motivēts izvēlēties pieklājīgas uzvedības normas mājās, skolā, uz ielas, sabiedrībā. |
| 4. | Konfliktu risināšana | * Apzinās konflikta esamību, konflikta situācijas un mācās tās izprast. * Mācās uzklausīt atšķirīgu viedokli konfliktā un vērtēt savu attieksmi pret to un radušās emocijas. | Sociālās zinības:   * Apzinās īpašības, kas veicina labvēlīgu saskarsmi.   Mācās veidot pozitīvas, jēgpilnas attiecības. |
| 5. | Ētiskās vērtības | * Prot novērtēt savstarpēju palīdzību un pateikties. * Mācās saskatīt un novērtēt labo ikvienā. * Mācās izprast un ikdienā ievērot taisnīgumu, godīgumu un veidot darba tikumu. | Sociālās zinības:   * Izprot palīdzības nozīmi, ir izpalīdzīgs. * Attīsta pozitīvu pieeju dzīvei (optimismu). * Prot nosaukt un pamatot sev nozīmīgas tikumiskās īpašības. * Zina tikumiskās pamatvērtības (labais, dzīvība) un tikumus. * Zina un pazīst tikumu un morāles darbību ģimenē, klasē, skolā. * Ir motivēts rīkoties saskaņā ar tikumiskajām vērtībām. * Mācās saprast saistību starp tikumiskas rīcības mērķi, rīcību un ideāliem. * Attīsta pozitīvu attieksmi pret dzīvi. * Zina objektīvi nozīmīgās tikumiskās īpašības (labestība, godīgums, patiesums, līdzjūtība, taisnīgums). |

**Klašu grupa: 4. – 6. klase**

|  |  |  |  |
| --- | --- | --- | --- |
| Nr. | Stundu temati | Plānotais sasniedzamais rezultāts | Starppriekšmetu saikne ar mācību priekšmetiem |
| 1. | Sevis apzināšanās jeb pašidentitāte | * Mācās apzināties savu individualitāti, analizē savas rakstura īpašības, saskatot pozitīvo un negatīvo sevī. * Novērtē, kā risināt savas problēmas, un mācās ar tām tikt galā. * Analizē savas emocijas un mācās apzināties cēloņus, kas tās izraisa. * Saskata kopsakarības starp emocijām un savu rīcību. | Sociālās zinības:   * Apzinās dzīves mērķa nozīmību un prot pastāstīt par savu dzīves mērķi citiem. * Spēj iejusties citu cilvēku situācijā un apzinās, ka cita cilvēka rīcību nosaka viņu vērtības, uzskati, pārliecība. * Izmantojot savu pieredzi un mākslas tēlus, prot izskaidrot solidaritātes un izpalīdzības nozīmi   cilvēku attiecībās. |
| 2. | Mērķtiecība. Zinātkāre | * Apzinās mērķtiecīgas darbības soļus un secību, lai paveiktu to, ko uzņēmies. Izprot, kur nepieciešama pieaugušo palīdzība un atbalsts. Veido pārliecību, ka uzzināt ko jaunu ir interesanti un mācīšanās var sagādāt prieku. | Sociālās zinības:   * Novērtē ģimeni, mājas, dzimteni kā nozīmīgas vērtības savā un citu cilvēku dzīvē. * Prot raksturot dažādas emocijas un izprot savas iespējas ietekmēt citu cilvēku emocijas. |
| 3. | Savstarpējās attiecības | * Veido attiecības ar citiem, pamatojoties uz cieņu, sapratni un draudzīgumu. * Izprot pozitīvas komunikācijas nepieciešamību virtuālajā saziņas vidē. * Apzinās savas prasmes izbeigt strīdu un panākt vienošanos, neaizskarot un neaizvainojot citus. | Sociālās zinības:   * Ir draudzīgs, ieinteresēts un atsaucīgs attieksmē pret visiem grupas biedriem. * Prot ar toleranci izturēties pret atšķirīgām vērtībām, uzskatiem, pārliecību. |
| 4. | Konfliktu risināšana | * Izprot konflikta cēloņus, novērtē savu lomu un rīcību konfliktā. * Mācās mierīgi un toleranti paust savu viedokli konfliktā un meklēt kopīgu risinājumu. | Sociālās zinības:   * Izprot nesaskaņu cēloņus. * Novērtē pieklājīgas uzvedības nozīmi sadarbības veicināšanā. |
| 5. | Ētiskās vērtības | * Mācās izvirzīt reālus un pozitīvus mērķus. * Izprot un ikdienā ievēro taisnīgumu, godīgumu un darba tikuma nepieciešamību. | Sociālās zinības:   * Izprot saikni starp rīcību un sekām, pauž savu tikumisko izvēli. * Prot paskaidrot, balstoties uz personisko pieredzi, kas ir ētiskais ideāls, kāda rīcība ir tikumiska un kāda netikumiska (iekšējie, ārējie faktori), kas ir sirdsapziņa. |

## PIEDERĪBA VALSTIJ

**Mērķis:**

Akcentēt skolēnu personisko lomu un uzdevumus ģimenes attiecībās, klases un skolas dzīves pilnveidošanā, piederības veidošanā savam novadam, pilsētai, reģionam un valstiskās apziņas stiprināšanā.

**Uzdevumi:**

* + - * veidot pozitīvas attiecības starp ģimenes locekļiem, klases un skolasbiedriem;
      * attīstīt iniciatīvu, prasmi uzņemties pienākumus un būt atbildīgam par to izpildi;
      * apgūt prasmes sadarboties ar vienaudžiem un dažādu paaudžu cilvēkiem;
      * izprast un respektēt citu cilvēku atšķirības un vajadzības; stiprināt patriotismu, lojalitāti un piederību skolai, novadam, pilsētai, valstij.

## Klašu grupa: 1. – 3. klase

|  |  |  |  |
| --- | --- | --- | --- |
| **Nr.** | **Stundu temati** | **Plānotais sasniedzamais rezultāts** | **Starppriekšmetu saikne ar mācību priekšmetiem** |
| 1. | Ģimene un dzimta | * Izprot radniecības pakāpes un rūpējas par ģimenes locekļiem. * Apzinās atbildību un pienākumus ģimenē. | Sociālās zinības:   * Zina skolēna tiesības un pienākumus un skolas iekšējās kārtības noteikumus. * Prot pastāstīt par ģimenes, dzimtās vietas nozīmi savā dzīvē un valstī. * Sāk apzināt pienākumu kā vērtību. |
| 2. | Piederība novadam/ pagastam | * Zina sava novada/pagasta atrašanās vietu Latvijas kartē, kultūrvēsturiskajā novadā. * Ir iepazinis kultūrvēsturiskos un dabas objektus novadā/pagastā. * Ir iepazinis ievērojamākos vietējās kopienas cilvēkus un tradīcijas. | Sociālās zinības:   * Prot pastāstīt par Latvijas galvaspilsētu, sava novada centru, savu pilsētu vai pagastu.   Dabaszinības:   * Prot atšķirt pagastā dabas objektus un cilvēka radītus objektus. |
| 3. | Valstiskā identitāte | * Zina Latvijas vietu Eiropas kartē.   Zina nozīmīgākos Latvijas valsts svētkus (11. un 18. novembris, 4. maijs) un iesaistās to svinēšanā.   * Prot cieņpilni izturēties pret valsts simboliem (zina himnu, pazīst karogu un ģerboni) un pagasta simboliem ( pazīst pagasta karogu un ģerboni). | Sociālās zinības:   * Pazīst sava novada/pilsētas un Latvijas simbolus. * Pazīst Latvijas simbolus, zina to lietojumu, zina valsts svētkus un to atzīmēšanas tradīcijas.   Dabaszinības:   * Parāda Latviju kartē un raksturo tās atrašanās vietu.   Mūzika:   * Dzied no galvas Latvijas Valsts himnu. |
| 4. | Nacionālā identitāte | * Zina savas tautas un latviešu tautas tradīcijas un saulgriežu svinamos svētkus. | Sociālās zinības:   * Iepazīst latviešu tautas tradīcijas un folkloru, kā arī citu tautu tradīcijas, salīdzina tās, meklējot kopīgo un atšķirīgo.   Latviešu valoda:   * Ir priekšstats par latviešu tautas garīgās kultūras vērtībām. |
| 5. | Multikul-turāla vide | * Apzinās, ka Latvijā dzīvo dažādas etniskās piederības cilvēki. | Sociālās zinības:   * Zina, ka cilvēki ir dažādi, un ar piemēriem no savas pieredzes prot to ilustrēt. * Mācās salīdzināt, kas ir kopīgs un kas atšķirīgs dažādiem cilvēkiem. * Pieņem otra cilvēka citādību. |

**Klašu grupa: 4. – 6. klase**

|  |  |  |  |
| --- | --- | --- | --- |
| **Nr.** | **Stundu temati** | **Plānotais sasniedzamais rezultāts** | **Starppriekšmetu saikne ar mācību priekšmetiem** |
| 1. | Ģimene un dzimta | * Veido savas dzimtas koku. * Apzinās ģimeni kā vērtību. Ir informēti par dažādiem ģimenes attiecību modeļiem. Prot pastāstīt par tradīcijām ģimenē. | Sociālās zinības:   * Zina, ka ir dažādas ģimenes, un apzinās ģimenes vērtību. * Novērtē ģimeni, mājas kā nozīmīgas vērtības savā un citu cilvēku dzīvē.   Latvijas vēsture:   * Izprot, ka paša un ģimenes vēsture ir saistīta ar Latvijas vēsturi un tās notikumiem. * Ir pieredze veidot dzimtas koku. |
| 2. | Piederība novadam/ pagastam | * Zina Latvijas kultūrvēsturiskos novadus, to īpatnības, tradīcijas. * Ir interese par sava novada/pagasta vēstures un ievērojamu personību dzīves gājuma izzināšanu. * Zina savas skolas absolventus un novadniekus - zināmus cilvēkus novadā un valstī. | Sociālās zinības un vēsture:   * Prot pastāstīt par Latvijas kultūrvēsturiskajiem novadiem. * Zina savas tuvākās apkārtnes nozīmīgākos vēstures notikumus. |
| 3. | Valstiskā identitāte | * Zina un svin Latvijas valsts svētkus, zina piemiņas un atceres dienas, cieņpilni izturas pret valsts simboliem. * Zina ievērojamus Latvijas cilvēkus - sportistus, kultūras darbiniekus, politiķus utt., ar ko valsts lepojas, un kuri nes Latvijas vārdu pasaulē. * Izprot Brīvības cīnītāju lomu Latvijas neatkarības radīšanā, atjaunošanā un nostiprināšanā. | Sociālās zinības un vēsture:   * Izprot Latvijas valsts simbolus kā saikni starp nācijas pagātni un tagadni. * Atpazīst Latvijas ievērojamākās vēsturiskās personas. * Raksturo Latvijas valsts simbolus   (karogs, himna, ģerbonis).   * Saskata Latvijas valsts svētku un atceres dienu vēsturisko nozīmi. |
| 4. | Nacionālā identitāte | * Zina latviešu tautas kultūras mantojuma galvenās bagātības un simbolus (Dziesmu un deju svētku tradīcija, Dainu skapis, Gaismas pils u.c.). * Iesaistās kultūras vērtību apzināšanā, apgūšanā un saglabāšanā. | Sociālās zinības un vēsture:   * Zina nozīmīgākās kultūras jomas (sadzīve, nodarbošanās veids, izglītība, reliģija, māksla, literatūra, folklora, etnogrāfija). * Ir motivēts izzināt tuvākās apkārtnes vēstures pieminekļu izcelsmi un vēsturi. * Saskata Latvijas valsts simbolu saistību ar notikumiem Latvijas vēsturē.   Literatūra:   * Izprot latviešu tautas garīgās kultūras vērtības. |
| 5. | Multikulturāla vide | * Apzinās savu nacionālo identitāti un citu tautību cilvēku esamību Latvijā. * Izprot un respektē kopīgo un atšķirīgo dažādu tautu tradīcijās. | Sociālās zinības un vēsture:   * Prot salīdzināt un saskatīt dažādu tautu kopīgās un atšķirīgās iezīmes, to izpausmes paražās un tradīcijās. * Zina nozīmīgākās kultūras jomas (sadzīve, nodarbošanās veidi, izglītība, reliģija, māksla, literatūra, folklora, etnogrāfija), kas raksturo katru tautu. * Izprot, kā Latvijas vēstures notikumi ir ietekmējuši sabiedrības attīstību, kā veidojusies paša dzīve. * Saskata dažādu kultūru mijiedarbību tuvākajā apkārtnē. * Izprot, ka Latvijas vēsture ir dažādu tautu un kultūru mijiedarbības rezultāts. |

## PILSONISKĀ LĪDZDALĪBA

**Mērķis:**

Veicināt skolēnu izpratni par indivīda un sabiedrības mijiedarbību, līdzatbildību par apkārtējiem procesiem un personīgās aktivitātes nozīmi sabiedrisko notikumu veidošanā un dzīves kvalitātes uzlabošanā.

**Uzdevumi:**

* + - * apgūt prasmes iesaistīties daudzveidīgā sabiedriskajā darbībā un veidot priekšstatus par pilsoniskās līdzdalības iespējām;
      * veidot izpratni par savām un citu tiesībām un pienākumiem un to ievērošanu;
      * analizēt savu pieredzi un attīstīt kritisko spriestspēju par sabiedriskajiem procesiem, veidot tolerantu attieksmi pret citādo sev līdzās;
      * attīstīt prasmes, atbildību un pilnveidot kompetences ilgtspējīgas attīstības jautājumos.

## Klašu grupa: 1. – 3. klase

|  |  |  |  |
| --- | --- | --- | --- |
| **Nr.** | **Stundu temati** | **Plānotais sasniedzamais rezultāts** | **Starppriekšmetu saikne ar mācību priekšmetiem** |
| 1. | Tiesības un pienākumi | * Zina savas pamattiesības un pamatpienākumus ģimenē un skolā. | Sociālās zinības:   * Zina skolēna tiesības un pienākumus, kas jāveic ikdienā (ģimenē, skolā). |
| 2. | Pilsoniskās līdzdalības iespējas un prasmes | * Ir izpalīdzīgs un draudzīgs. * Atbilstoši savam vecumam iesaistās dažādu klases pasākumu organizēšanā, klases iekšējās kārtības noteikumu izstrādē. * Izsaka savu viedokli, uzklausa un respektē klasesbiedru viedokli. | Sociālās zinības:   * Izprot atbildības jēdzienu. * Prot formulēt un paust savu viedokli. * Ir gatavs uzklausīt citu domas. * Izprot izpalīdzības nozīmi. |
| 3. | Ilgtspējīga attīstība | * Izvērtē atšķirību starp vēlmēm un vajadzībām. * Izvērtē cilvēku rīcības ietekmi uz vidi. * Rūpējas par vides sakopšanu tuvākajā apkārtnē. * Izvērtē resursu patēriņu un iespējas tos taupīt (piemēram, pārtika, ūdens, elektrība). | Sociālās zinības:   * Apzinās savu saistību ar vidi un atbildību par to. * Atšķir veselībai un videi draudzīgu un nedraudzīgu rīcību. * Apzinās, ka var piedalīties lēmumu pieņemšanā un to īstenošanā ģimenē, klasē, skolā. * Prot atšķirt vēlmes no vajadzībām. Dabaszinības * Apzinās cilvēka saimnieciskās darbības izraisītās pārmaiņas dabā. * Cenšas taupīgi izmantot ūdeni un citus dabas resursus.   Mājturība un tehnoloģijas:   * Izprot mājās izmantojamo resursu taupīšanas nepieciešamību, saprot, ka pārtikas produkti jālieto ekonomiski. |

**Klašu grupa: 4. – 6. klase**

|  |  |  |  |
| --- | --- | --- | --- |
| **Nr.** | **Stundu temati** | **Plānotais sasniedzamais rezultāts** | **Starppriekšmetu saikne ar mācību priekšmetiem** |
| 1. | Tiesības un pienākumi | * Zina, kādi dokumenti nosaka cilvēka tiesības un pienākumus. * Izprot un ievēro pienākumu un tiesību vienotību. | Sociālās zinības un vēsture:   * Izprot saistību starp tiesībām, pienākumiem un atbildību. |
| 2. | Pilsoniskās līdzdalības  iespējas un prasmes | * Sāk iepazīt veidus, kā var piedalīties skolas dzīves organizēšanā. Iepazīst skolēnu pašpārvaldes darbību un iespējas. * Iesaistās dažādu klases pasākumu organizēšanā. Ir gatavs uzņemties iniciatīvu un sadarboties. * Prot izteikt savu viedokli un ir saprotošs pret atšķirīgu viedokli. Prot rast kompromisa risinājumu. * Ir gatavs uzņemties atbildību. | Sociālās zinības un vēsture:   * Izprot līdzdalības nozīmi skolas pašpārvaldes darbībā, lai uzlabotu skolas vidi. * Atzīst un respektē tiesības uz atšķirīgiem uzskatiem. Novērtē sadarbības priekšrocības. Prot argumentēt savu viedokli. * Apzinās labdarības nozīmīgumu. |
| 3. | Ilgtspējīga attīstība | * Prot šķirot atkritumus un ievēro to ikdienā. * Piedalās talkās, akcijās u.c. pasākumos vides aizsargāšanā. Izprot atbalsta nepieciešamību mazāk aizsargātiem un grūtībās nonākušiem (gan dzīvniekiem, gan cilvēkiem). * Izprot, kas ir pārtikas drošība - tās pieejamība un veselīgs uzturs. * Pēta dažādu mājsaimniecībā izmantojamo resursu patēriņu, sagatavo priekšlikumus resursu ilgtspējīgam patēriņam. | Sociālās zinības un vēsture:   * Zina veselīga uztura pamatprincipus. * Izprot cilvēku, institūciju un valstu sadarbības nozīmi tīras vides uzturēšanā. * Atšķir cilvēka galvenās ekonomiskās vajadzības un sociālās vajadzības. * Zina, ka ražošanas resursi ir ierobežoti.   Mājturība un tehnoloģijas:   * Izprot ekonomiskas saimniekošanas nozīmi cilvēka dzīves kvalitātes uzlabošanā un vides saudzēšanā. * Zina, ka sadzīves atkritumu pārstrāde un sadzīves ķīmisko līdzekļu saprātīga lietošana saudzē vidi. * Saskata likumsakarības starp galvenajiem mājsaimniecībā izmantojamajiem resursiem un to taupīšanas nepieciešamību. |

## KARJERAS IZVĒLE

**Mērķis:**

Sekmēt skolēnos izpratni par izglītības lomu cilvēka dzīvē un veicināt mērķtiecīgu karjeras izvēli.

**Uzdevumi:**

* + papildināt skolas Karjeras izglītības programmu ar mācību stundās veidojamo starppriekšmetu saikni karjeras izglītības jautājumu risināšanai,
  + apzināties mācību, darba un saturīga brīvā laika pavadīšanas nozīmi karjeras izvēles procesā;
  + veidot prasmi salīdzināt un samērot personiskos sasniegumus un īpašības ar tiem nosacījumiem, kas nepieciešami tālākai izglītības turpināšanai un savas karjeras veidošanai;
  + attīstīt prasmes, kas nepieciešamas savas karjeras attīstības plānošanā, lai sekmīgi konkurētu darba tirgū.

**Klašu grupa: 1. – 3. klase**

|  |  |  |
| --- | --- | --- |
| **Nr.** | **Stundu temati** | **Plānotais sasniedzamais rezultāts** |
| 1. | Profesiju daudzveidība.  Manu vecāku, ģimenes locekļu darbs | * Zina, kur un par ko strādā vecāki un citi ģimenes locekļi. * Zina nosaukt profesijas, kur strādā cilvēki skolēna dzīvesvietā, un izprot viņu nozīmību vietējās sabiedrības dzīvē. |
| 2. | Mani pienākumi ģimenē. Mani vaļasprieki. Mana sapņu profesija | * Gūst priekšstatu par ikdienas darbu un interešu, vaļasprieku saistību ar profesijām, gūst izpratni par to dažādību. |
| 3. | Dienas režīms | * Prot izplānot savu dienas režīmu un tam sekot, paredzot laiku   mācībām, pienākumiem mājās, vaļaspriekiem un atpūtai. |
| 4. | Mācības - skolēna darbs | * Apzinās savu galveno pienākumu mācīties, spēj mācīties patstāvīgi un koncentrējas mācību uzdevumu apguvei, un izprot savu atbildību sekmīgā mācību procesā. * Prot izmantot stundās apgūto ikdienā. |
| 5. | Karjeras vīzija | * Mācās domāt par savu nākotni, iepazīstot dažādas profesijas,   apgūst darba prasmes. |

**Klašu grupa: 4. – 6. klase**

|  |  |  |
| --- | --- | --- |
| **Nr.** | **Stundu temati** | **Plānotais sasniedzamais rezultāts** |
| 1. | Es un mani dotumi | * Apzinās savas stiprās un vājās puses, kā arī savas intereses, spējas. |
| 2. | Mani darba ieradumi. Sadarbības prasmes | * Prot plānot savu dienas režīmu, ievērojot savas un citu intereses un iespējas. * Prot sadarboties ar dažāda vecuma cilvēkiem. |
| 3. | Brīvais laiks un tā izmantošana | * Izzina un izmanto daudzpusīgas lietderīga brīvā laika pavadīšanas iespējas, atrodot savām spējām un vēlmēm atbilstošāko. |
| 4. | Mācīšanās prasmes un sasniegumi | * Mācās dokumentēt savus sasniegumus. * Apzinās zināšanu nozīmi nākotnē, spēj sevi motivēt mācību darbam un cenšas sasniegt savām spējām atbilstošus rezultātus. |
| 5. | Profesiju daudzveidība, prestižs un pievilcība | * Izprot profesiju veidus un tajās veicamo darba specifiku: fizisks - garīgs darbs, darbs telpās - darbs ārā, u.tml. * Izprot dažādo profesiju lomu sabiedrības dzīvē un veido priekšstatus par savu iespējamo nākotnes profesiju. * Pētot profesiju daudzveidību, domā par savām nākotnes iecerēm, par savām iespējām pilsētā/novadā/valstī. |
| 6. | Lietišķā valoda, tās nozīme ikdienas dzīvē | * Izkopj savu valodas kultūru. * Izprot publiskas uzstāšanās būtību, un ir apguvis prasmes tajā piedalīties, prezentējot dažādus darbus un uzstājoties. |

## VESELĪBA UN VIDE

**Mērķis:**

Rosināt skolēnus ievērot veselīgu dzīvesveidu un izprast apkārtējo vidi kā nosacījumu dzīves kvalitātes nodrošināšanai.

**Uzdevumi:**

* akcentēt veselīga dzīvesveida nozīmi cilvēka dzīvē, veidojot klašu projektus par veselīgu uzturu, dienas režīmu, utt.
* izmantojot iespēju piesaistīt lektorus, organizēt skolā izglītojošas lekcijas par veselības saglabāšanu, stiprināšanu,
* veselības jautājumus akcentēt dabaszinības, sociālo zinību un bioloģijas stundās,
* vides aizsardzības jautājumus akcentēt sociālo zinību, dabaszinības un bioloģijas stundās,
* iegūt augstu pašapziņu un pozitīvu pašnovērtējumu (justies labi “savā ādā”, prast rūpēties par sevi un savu ķermeni);
* apgūt iemaņas un prasmes, kas palīdzētu pieņemt atbildīgus lēmumus savai fiziskai, psihiskai un sociālai attīstībai;
* atbilstoši rīkoties ar atkarību izraisošo vielu (tabaka, alkohols, narkotiskās, psihotropās, kā arī jaunās psihoaktīvās vielas u.c.) lietošanu saistītās situācijās vai, nonākot saskarē ar atkarību izraisošiem procesiem (azartspēles, jaunās tehnoloģijas u.c.);
* veidot pozitīvu attieksmi pret apkārtējo vidi.

## 

## Klašu grupa: 1.-3. klase

|  |  |  |
| --- | --- | --- |
| **Nr.** | **Stundu temati** | **Plānotais sasniedzamais rezultāts** |
| 1. | Uztura ietekme uz skolēna  darbaspējām un sekmēm mācībās | * Apzinās un spēj novērtēt uztura nozīmi sava organisma   attīstībā un augšanā. Ir prasme ievērot un pielietot gūtās atziņas ikdienā. |
| 2. | Sakarība starp uzturu un veselību. Uzturs kā riska faktors dažādu slimību attīstībā (zobu kariess, avitaminoze, aptaukošanās, sirds un asinsvadu slimības u.c.) | * Zina, kādas slimības var izraisīt nepiemērots uzturs, un kāds uzturs jālieto slimību profilaksē. * Ir prasme analizēt un novērtēt savu ikdienas uzturu mājās un skolā un veikt atbilstošu izvēli. Zina, kādu galveno informāciju atspoguļo uz pārtikas produktu iesaiņojumiem. Ir prasmes izdarīt nepieciešamās izmaiņas uztura izvēlē atbilstoši dažādiem apstākļiem un savai individualitātei. |
| 3. | Veselīgu ēšanas paradumu veidošana | * Izprot veselīgu ēšanas paradumu būtību, nozīmi un nepieciešamību. Spēj novērtēt savus ēšanas ieradumus. * Apzinās, ka ēšanas ieradumi ir izvēles rezultāts, kas atkarīgs no katra paša lēmuma. Ir prasmes atbilstoši savam vecumam pieņemt saprātīgus lēmumus savas veselības nostiprināšanā. |
| 4. | Fiziskās aktivitātes kā veselības pamats | * Apzinās fizisko aktivitāšu nozīmi veselības saglabāšanā. * Veidojas motivēta nepieciešamība piedalīties dažādās fiziskajās nodarbībās skolā un ārpus skolas. |
| 5. | Veselīga vide | * Apzinās vides faktoru ietekmi uz cilvēka veselību. * Ir iemaņas izvairīties no ilgstošas uzturēšanās veselībai nevēlamā vidē (piesmēķētas telpas, automašīnu tuvumā u.c.). * Veidojas pozitīva attieksme pret apkārtējo vidi. * Apzinās, ka ikviens var būt līdzdalīgs veselīgas vides veidošanā skolā, mājās, pilsētā, ciemā, utt. |
| 6. | Datoratkarība un citi atkarību izraisošie procesi. To izraisošie faktori | * Ir priekšstats par datoratkarību, citiem atkarību izraisošiem procesiem un bīstamību, ko tie nodara. * Atbilstoši savam vecumam izprot un apzinās pamatnoteikumu nozīmīgumu, strādājot ar datoru, citām jaunajām tehnoloģijām. |

**Klašu grupa: 4.-6. klase**

|  |  |  |
| --- | --- | --- |
| **Nr.** | **Stundu temati** | **Plānotais sasniedzamais rezultāts** |
| 1. | Personīgā higiēna. Rūpes par ārējo izskatu | * Apzinās personīgās higiēnas nozīmi gan savas veselības uzturēšanā, gan savstarpējā saskarsmē, izprot tās ievērošanas nepieciešamību. * Izprot jēdzienu „personīgā higiēna”, zina, kādas darbības tās ietvaros nepieciešams veikt. * Prot izvēlēties piemērotus apavus, apģērbu un kosmētikas līdzekļus. * Veido paradumu rūpēties par savu ārējo izskatu. |
| 2. | Sakopta apkārtējā vide un pašapkalpošanās prasmes | * Saprot veselīgas, drošas un sakoptas dzīves un darba vides nozīmīgumu, nosacījumus un pasākumus, ko veicot, var samazināt vai izvairīties no veselības apdraudējumiem. Veido motivētu nepieciešamību, paradumu uzturēt ap sevi sakoptu vidi un rūpēties par tās sakārtošanu. |
| 3. | Ārējās vides ietekme uz cilvēka veselību | * Var nosaukt un atpazīst ārējos faktorus, kas var ietekmēt cilvēka veselību (troksnis, putekļi, sadzīves ķīmija, grauzēji, insekti u.c.). * Apzinās rīcību, kāda nepieciešama ārējo faktoru mazināšanai vai novēršanai. |
| 4. | Dienas režīms. Veselību ietekmējošu paradumu veidošanās | * Prot atpazīt, nosaukt un raksturot ikdienas situācijas, kas ietekmē cilvēka veselību (ilgstoša atrašanās pie datora, nepietiekams laiks miegam, ēšanas režīms u.c.).   Prot atpazīt neveselīgu uzvedību un rīcību. Ievēro un apzinās neveselīgu vidi  sev apkārt.   * Spēj saprātīgi un lietderīgi plānot laiku dienas darbiem un atpūtai. |

**DROŠĪBA**

**Mērķis:**

Veidot skolēnos izpratni par drošības jautājumu apguves nepieciešamību un ievērošanu ikdienā savas un citu drošības un veselības saglabāšanā.

**Uzdevumi:**

* veikt skolēnu instruēšanu par drošību atbilstoši grafikam (1x sem., 1x sezonā, pirms pasākuma, pirms darba veida),
* sadarboties ar VUGD, Valsts policiju, CSDD, u.c. institūcijām izglītojošu pasākumu organizēšanā,
* rosināt izpratni par drošību dažādās situācijās;
* attīstīt prasmes novērtēt drošību un rīkoties dažādās situācijās;
* sekmēt skolēnu atbildību lēmumu pieņemšanā savas un līdzcilvēku drošības nodrošināšanā.

## Klašu grupa: 1.-3. klase

|  |  |  |
| --- | --- | --- |
| **Nr.** | **Stundu temati** | **Plānotais sasniedzamais rezultāts** |
| **Satiksmes drošība** | | |
| 1. | Ceļš uz skolu | * Prot izvēlēties drošāko maršrutu no mājām līdz skolai un atpakaļ. Pārvietojas pa izvēlēto ceļu un šķērso ielu savas mājas, skolas tuvumā atbilstoši ceļu satiksmes drošības noteikumiem. |
| 2. | Gājējs, transportlīdzekļa vadītājs, pasažieris.  Sabiedriskais transports un pieturas | * Pārzina transporta līdzekļu veidus. * Prot ievērot atbilstošos uzvedības noteikumus sabiedriskajos un personiskajos transporta līdzekļos. * Prot pareizi iekāpt transporta līdzeklī un izkāpt no tā. Izprot vadītāju un brīdinājuma signālu nozīmi gājējiem. |
| 3. | Satiksmes regulēšana ar luksoforu un ceļazīmēm | * Prot šķērsot ielu regulējamā vai neregulējamā krustojumā, ceļu un dzelzceļu. * Pazīst nozīmīgākās ceļazīmes un apzīmējumus. * Orientējas transportlīdzekļu braukšanas virzienos pa ielām un ceļiem, to paredzamajos manevros. |
| 4. | Satiksmes negadījumi un  to cēloņi | * Spēj novērtēt bīstamas situācijas un prot atbilstoši rīkoties tajās, prot lietot gaismas atstarotājus. |
| 5. | Velosipēds | * Zina un ievēro nosacījumus braukšanai ar velosipēdu, prot izvēlēties un izmanto drošāko atļauto ceļu. |
| **Drošība ekstremālās situācijās** | | |
| 1. | Dabas katastrofas: vētra, plūdi, negaiss u.c. | * Zina, kā atbilstoši uzvesties negaisa, vētras un plūdu, u.c. negadījumos. Apzinās radīto postījumu sekas. * Prot izsaukt palīdzību un neapjukt, lai palīdzētu sev un citiem. |
| 2. | Ūdens | * Apzinās un ievēro drošības noteikumus ūdenī, uz ledus un ūdenskrātuvju tuvumā. |
| 3. | Karsti un auksti laika apstākļi | * Apzinās drošības noteikumus karstos un aukstos laika apstākļos. |
| 4. | Elektroierīces | * Izprot dažādu elektroierīču funkcijas. Lietojot elektroierīces, prot ievērot drošības noteikumus un lietošanas instrukcijas. Apzinās elektrodrošības noteikumu neievērošanas sekas. |
| 5. | Pirotehnika | * Izprot pirotehnikas bīstamību un zina, ka to bērni nedrīkst lietot. |
| 6. | Ugunsdrošība | * Apzinās, kādu postu var radīt neuzmanīga rīcība ar uguni. Zina, kur uguni izmanto sadzīvē un ievēro ugunsdrošības zīmes. Prot novērtēt uguns bīstamību un atbilstoši rīkoties. * Nededzina kūlu un sadzīves atkritumus. |
| 7. | Rīcība nelaimes gadījumā. Drošības dienesti | * Apzinās, kādu palīdzību var sniegt dažādi drošības dienesti. Prot izsaukt drošības dienestus un raksturot notikušo. * Zina, kādos gadījumos nepieciešama evakuācija un kā rīkoties. |
| 8. | Skolas evakuācijas plāns | * Zina, kur skolā atrodas evakuācijas plāns un kā rīkoties trauksmes gadījumā. |
| 9. | Nevēlami svešinieki | * Apgūst drošības pasākumus, kas jāievēro, ja mājās un uz ielas atrodas viens. Prot rīkoties un izvairīties no nepatīkamām situācijām, ja parādās nevēlami svešinieki, t.sk. dzīvnieki. * Prot meklēt palīdzību, ja nokļūst nepatīkamā situācijā. |

**Klašu grupa: 4.-6. klase**

|  |  |  |
| --- | --- | --- |
| **Nr.** | **Stundu temati** | **Plānotais sasniedzamais rezultāts** |
| **Satiksmes drošība** | | |
| 1. | Satiksmes noteikumi gājējiem un pasažieriem | * Prot ievērot pasažieru drošības noteikumus un pienākumus dažādos sabiedriskajos transportlīdzekļos. * Ievēro uzvedības noteikumus stacijā un autoostā, sabiedrisko transportlīdzekļu pieturās. |
| 2. | Transporta līdzekļi | * Prot raksturot transportlīdzekļus. Izprot transportlīdzekļa jaudu, kustības mobilitāti, bremzēšanas attālumu. * Nepakļauj sevi un citus briesmām, bojājot transporta līdzekļus un apdraudot to kustību. |
| 3. | Velosipēdists kā satiksmes dalībnieks un velosipēda uzturēšana braukšanas kārtībā | * Zina, izprot un ievēro praksē velosipēda vadītāja noteikumus, droši iesaistoties satiksmē ar velosipēdu. * Prot noteikt velosipēda tehniskās daļas un raksturot to nozīmi. * Nodrošina savu un velosipēda pamanāmību uz ielas vai ceļa. |
| 4. | Rīcība ceļa satiksmes negadījumos | * Prot atbilstoši rīkoties un meklēt palīdzību nelaimes gadījumos. |
| **Drošība ekstremālās situācijās** | | |
| 1. | Drošība ekstremālās situācijās un evakuācija | * Prot adekvāti rīkoties un rast nepieciešamo palīdzību dabas katastrofu gadījumos, izsaucot atbildīgo institūciju pārstāvjus. * Prot atbilstoši rīkoties trauksmes laikā. * Rīkojas saskaņā ar evakuācijas plānu. |
| 2. | Ūdens | Prot izvērtēt un nepieļaut riska situācijas ūdenī, uz ledus un ūdenskrātuvju tuvumā. |
| 3. | Ugunsdrošība | * Zina un ievēro ugunsdrošības noteikumus. * Prot rīkoties un zina, kur meklēt palīdzību nelaimes gadījumos. |
| 4. | Pirotehnika | * Prot novērtēt pirotehnikas bīstamību un apzinās nepareizas rīcības sekas. |
| 5. | Bīstamie atradumi (lādiņi, ķīmiskās vielas, medikamenti, šļirces u.c.). | * Prot rīkoties, konstatējot bīstamos atradumus un apzinās nepareizas rīcības sekas. |

## KLASES STUNDĀS IZMANTOJAMĀS METODES UN PAŅĒMIENI

|  |  |  |
| --- | --- | --- |
| **Metodes un paņēmieni** | | **Norises plānojums** |
| **Darbs ar masu medijiem** | Skolotājs piedāvā skolēniem kādu no mediju sniegtajām informācijām uzdevumu veikšanai. Masu mediji veido skolēnu redzesloku vēl vairāk nekā izglītības sistēma. Svarīgi skolēniem ir iemācīties saprast mediju valodu, pasniegto realitātes atspoguļojumu, saprast atspoguļoto notikumu cēloņus, atpazīt piedāvātās informācijas mērķus.  Skolēni mācās izteikt savu viedokli par informāciju TV, radio, avīzēs, žurnālos utt. Nozīmīgi iekļaut arī filmu skatīšanos, lai mācītos tās vērtēt. | Sagatavošanās. Skolotājs ir rūpīgi saplānojis uzdevumus pirms atbilstošām aktivitātēm. Sagatavo skolēnus, piem., filmas tematikai, pastāsta par jautājumiem, kurus uzdos pēc filmas skatīšanās, kam jāpievērš uzmanība, skatoties filmu.  Analīze. Skolēni atbilstoši izvirzītajam uzdevumam veic kritisku skatīšanos/klausīšanos vai skatīšanos. Iegūst informāciju - analizē, veido jautājumus vai atbild uz jautājumiem.  Saruna. Tiek apspriesti skolēnu veiktie uzdevumi, viņu secinājumi par uztverto un saprasto. |
| **Diskusija** | Diskusijā tiek izpētīta un apspriesta kāda problēma/ jautājums, lai tās dalībniekiem veidotos sava attieksme pret piedāvāto tematu.  Senāk tika uzskatīts, ka diskusijas uzdevums ir atrast “objektīvo patiesību”, tagad tā ir drīzāk argumentācijas pārbaude par kādu tēmu un savas spriestspējas uzlabošana. Tā ir mācīšanās, izmantojot dialektiski pretstatītas tēmas vai pozīcijas, starp kurām skolēniem jāizlemj pēc iepriekš norunātiem spēles noteikumiem. Skolēni cenšas izprast un pieņemt citu viedokli, mācās skaidri un precīzi formulēt savu viedokli.  Diskusija ir sadarbība grupā un sekmē skolēnu komunikācijas prasmes, taču tikpat nozīmīga tā ir paškompetences attīstīšanā, piem., ir jāapgūst prasme pārvarēt bailes, nedrošību sevī, runājot auditorijai. Galvenie skolēna uzdevumi diskusijā: skaidri izteikt savas domas; ieklausīties citos; izprast citu viedokli; uzņemties atbildību.  Diskusijas metode sekmē apgūt būtiskas vērtības: brīvību (katrs dalībnieks var piedāvāt savu domu, ideju, viedokli); vienlīdzību (vienmēr tiek uzklausīti visi viedokļi); cieņu pret cilvēku (var apstrīdēt viedokli, nevis pašu  cilvēku, tiek respektēts katra dalībnieka viedoklis). | Sagatavošanās. Tiek izlemts, kam, kad, kur, ar ko, par ko ir jādiskutē, kāds būs diskusijas veids, kādi būs diskusijas noteikumi.  Tēžu izstrādāšana. Tiek izvirzītas, izstrādātas diskusijas tēzes.  Argumentēšana. Notiek diskusija - vispirms pamatojošus un atspēkojošus argumentus izsaka proponenti, pēc tam - oponenti.  Vēlāk var iekļaut citus argumentus.  Novērtēšana. Diskusiju var noslēgt pat ar balsošanu (balsot var pat klausītāji).  Izmantojami visi diskusiju veidi: punktētā diskusija; piramidālā diskusija; debates; sniega bumba; plenārdiskusija; 2 cepuru diskusija (vienai un tai pašai personai ir par un pret loma, ko parāda cepuru maiņa.) |
| **Drāmas metode** | Tā tiek uzskatīta par instrumentu, kas palīdz attīstīties ikvienam cilvēkam, veikt vingrinājumus dzīves mākslā, atklājot sevi un savus uzskatus.  Drāmas metode ietver trīs būtiskas pakāpes:   1. paplašināt zināšanas par sevi (ietvertas zināšanas par savu ķermeni, savām spējām, savu “es”); 2. paplašināt zināšanas par citiem, par konfliktu risināšanu (mēģina saprast citus - klasesbiedrus, ģimeni, skolotājus utt., iemācīties viņos klausīties un sazināties); 3. paplašināt zināšanas par sabiedrību (kā sabiedrība darbojas, ko tā prasa no indivīda).   Šī metode aptver maņu un koncentrēšanās vingrinājumus, runu, dziesmas, izteikšanās vingrinājumus, vienkāršas improvizācijas, ritmiku. | Piemēram, uzdevums “Krēsls” (sekmē koncentrēšanās spējas): izvēlas kādu krēslu/priekšmetu, manipulē ar to - izspēlējot dažādas objekta pozīcijas un iekļaujot tajā citus dalībniekus.  Sagatavošanās/iejušanās. Krēsls tiek nolikts klases vidū un uzsākta diskusija par krēsla pielietošanas iespējām. (Tiek aicināti apzināties savu emocionālo noskaņojumu un koncentrēties.)  Spēle. Katrs skolēns pēc kārtas paņem krēslu un parāda, kā vēl varētu izmantot krēslu (piem., apgāž krēslu ar kājām gaisā un iedomājas, ka tā ir dzimšanas dienas torte un nopūš 4 svecītes). |
| **Klases pārrunas** | Pārrunās skolēni tiek iesaistīti kā sociāli vienlīdzīgi, atbildīgi klases dalībnieki. Skolotājs ir grupas vadītājs. Grupas pārrunas palīdz skolēniem saprast sevi un citam citu, kā arī vērtēt savu motivāciju un uzskatus, palīdz izpētīt un saprast problēmas, kā tās risināt savā klasē un skolā. Klases pārrunas stimulē bērnus klausīties citos, palīdzēt citiem. (Dalīta atbildība.) Pārrunās tiek noteikti grupas likumi un sekas. | Ievada saruna. Rosina skolēnu interesi par tematu un sagatavo viņus pārrunām. Tas parāda skolēnu vispārējo attieksmi pret šo tēmu.  Izzināšana. Skolēns izsaka savas domas un izjūtas par tēmu, atbildot uz jautājumiem. (Sākumā tie ir vispārīgāki, pēc tam kļūst arvien konkrētāki). Tā ir iespēja bērniem izpaust savas problēmas, apzināties tās un salīdzināt savu pieredzi ar citiem.  Tiek veicināta jauna, izzinoša un emocionāla mācīšanās. Tiek saredzēti citu uzskati un domas, tiek domāts par citiem, nevis par sevi. Skolotājs palīdz bērniem iegūt izpratni par doto tēmu.  Darbība. Konkrētu ideju meklēšana, kā risināt jautājumus, kas sagādā skolēniem problēmas. Tiek uzsvērtas specifiskas uzvedības pārmaiņas. Skolēni piedāvā veidus, kā tikt galā ar noteiktu problēmu (Bērni vairāk ieklausās savu vienaudžu padomos!).  Noslēgums. Kopsavilkums un iespēja skolēniem pateikt, ko viņi ir uzzinājuši. |
| **Klases sanāksmes. - Riņķa laiks** | Klases ikdienas notikumi prasa to kopīgu apspriešanu. Tas ir laiks/iespēja, kad spriest par attiecībām, vienādajām tiesībām, draudzību, taisnīgumu, u.c. Šajā laikā skolēni var izzināt savu pieredzi un apzināties savu individualitāti. Tā ir arī iespēja mācīties sadarbību un attīstīt spēju spriest, respektējot morāles normas, gatavību izturēties un rīkoties atbildīgi. Sekmē sociāli pieņemamu uzvedību, kas balstās uz izpratni, kāpēc šāda uzvedība ir vēlama, pareiza un nepieciešama. Tā ir iespēja regulāri nodrošināt iespēju apspriest to, kas skolēnus satrauc, apsvērt un pārrunāt problēmas, izstrādāt risinājumus, darbības plānus. (Sanāksmes norise ir tikpat svarīga kā saturs!) | Sanāksmes sākums - iesildīšanās spēles, vingrinājumi. Skolēni sēž aplī (tiek nodrošināts savstarpējs redzes kontakts). Sākumā nepieciešams atgādināt par pamatlikumiem: nevienam nav tiesību otru pazemot; neviens nedrīkst cita vārdu lietot negatīvā nozīmē; visiem ir jāklausās ikviens runātājs; ikvienam tiek dota iespēja runāt. Spēles sanāksmes sākumā domātas, lai mazinātu spriedzi vai arī, lai palīdzētu koncentrēties, nomierināties un darboties mērķtiecīgi.  Atklāta saruna. Sanāksmes struktūra vienmēr ir līdzīga, mainās tikai tās saturs. Sarunas laikā var dot kādu priekšmetu skolēniem, kas nosaka, kam un kad ir tiesības runāt. Skolotājs var ierosināt par kādu noteiktu tematu vienu teikumu, ko visi turpina, piem., “Man vajadzīga palīdzība, jo es... “ |
| **Mape** | Mapē tiek iekļauta skolēna izveidota pašaudzināšanas programma kādam noteiktam laika posmam un piezīmes, kritisks pašnovērtējums par programmā izvirzītajiem sasniegtajiem/nesasniegtajiem kritērijiem. Skolēns pats veido šo mapi, izvēloties, kādu informāciju vēlas tajā iekļaut.  Skolotājs plāno individuālas sarunas ar skolēnu, lai pēc noteikta perioda varētu kopīgi izvērtēt gan sasniegtos rezultātus, gan problēmas, kas radušās. Tas veicina pašizpēti, pašanalīzi, pašregulāciju. | Sagatavošanās. Tiek pārrunāts par skolēnu vajadzībām sevi izzināt un izvēlēties mērķus sevis pilnveidošanai. Tiek izstrādāta programma, kā var īstenot savus nodomus.  Mapes veidošana. Tiek precizēts, kādu informāciju par skolēnu ietvers mapē, kā analizēs sevi un savus sasniegumus.  Šajā posmā skolotājam nepieciešams īpaši atbalstīt katru skolēnu, lai attīstītu skolēnu pašanalīzes un pašnovērtēšanas prasmes.  Analīze un novērtēšana. Individuālās sarunas ar skolēniem sekmē viņu izpratni: kā, kad, kur, kāpēc es tā domāju un rīkojos.  Rezultātā top atkal jauna programma vai papildinājumi iepriekš veidotajai programmai. |
| **Projekta metode** | Skolēni tiek iesaistīti:   1. izpētes projektos ar mērķi - iegūt un sistematizēt informāciju vai noskaidrot, izzināt kādu   problēmu;   1. darbības projektos ar mērķi - veikt reālas, praktiskas, konkrētas izmaiņas klases, skolas, vietējās sabiedrības mērogā. Tās ļauj skolēnam līdzdarboties nozīmīgu problēmu risināšanā un apgūt prasmi pieņemt atbildīgus lēmumus.   Projekta metode nodrošina bērna pamatvajadzības, kas ir svarīgas viņu personības attīstībai: būt pieņemtam, būt  piederīgam savai klasei; būt līdzatbildīgam; iemācīties jaunu pieredzi, izteikt sevi, piedalīties un apliecināt sevi. | Projekta iniciatīva. Skolotājs vai kāds no skolēniem ierosina projektu - ir ideja, kāds ievērības cienīgs pasākums, darbības vēlme, utt. (Jebkuras dzīves parādības var kļūt par projekta iniciatīvu!) Svarīgākais - lai skolēni varētu brīvi izteikt savas domas.  Iniciatīvu sistematizācija. Skolēnu radušās idejas tiek kopīgi analizētas (iepriekš vienojas par formu, kādā to darīs). Šis posms beidzas ar projekta skici - jomu, kur skolēni turpmāk darbosies. Tā nav jāapraksta detalizēti, iezīmē tikai galvenos elementus. Piem., vienojas, ka semestra laikā katrā klases stundā strādās ar informāciju par to, kā var izvēlēties un sasniegt  dzīves mērķus.  Darbības jomu kopīga attīstīšana. Izveidojas projekta plāns - tiek nolemts, ko, kurš, kā dara, un arī kāpēc kāds kaut ko dara.  Realizācija. Aktivitātes darbības jomā, projekta realizācija. Projekta norise ir atkarīga gan no grupas iekšējās struktūras, gan ārējiem nosacījumiem - telpas, laika un citiem resursiem.  Realizācijas laikā tiek iekļauts “plānots laiks”, kad tiek pārrunāts sasniegtais, problēmas, meklēti jauni risinājumi.  Projekta noslēgums. Skolēni grupā apspriež projekta rezultātu (tāpat kā projekta iniciatīvu). Tiek izvērtēta grupas sadarbība: kā tika ievērota vienošanās, kuras darbības vēlmes īstenojās/ neīstenojās, utt. |
| **Sarunas mazās grupās** | Skolēni sarunās apmainās ar viedokļiem, vērtējumiem un pieredzi. Ikviens grupā izsaka savu viedokli un gūst informāciju no citiem. Sarunām skolotājs izvirza noteiktus uzdevumus un noteikumus. Par sarunas tēmu var kļūt arī paši spēles noteikumi. Sarunas attīsta komunikatīvās prasmes. | Sagatavošanās. Tiek izveidotas grupas un vienojas par sarunas tēmu un noteikumiem.  Saruna. Novērtēšana/refleksija. Analizē gan sarunas norisi, gan sarunas rezultātus. |
| **Situāciju analīze** | Skolēni individuāli vai grupās strādā ar materiāliem par kādu situāciju/gadījumu. Skolēnu uzdevums ir atrast, pamatot un pēc tam prezentēt lēmumus un risinājumus katram konkrētajam gadījumam, salīdzināt tos ar reālām situācijām dzīvē.  Dažādu situāciju analīze ļauj risināt reālus (vai reālajai dzīvei tuvus) notikumus klasē, ģimenē, skolā, sabiedrībā. | Sagatavošanās. Ir izveidots situācijas apraksts. Tiek sagatavoti materiāli (laikraksti, žurnāli, literārie darbi, video un audio materiāli), un skolēni tiek ierosināti konkrētai tēmai/uzdevumam.  Analizēšana. Skolēni interpretē situāciju un cenšas iegūt vēl papildus informāciju par situāciju. (Kādi faktori sekmēja notikumu attīstību? Kāds bija notikuma iemesls? Vai rīcība varēja būt citāda? Kāda?).  Izstrādāšana. Var izveidot grupas, lai salīdzinātu problēmu interpretācijas, pārbaudītu risinājumu iespējas un izdarītu secinājumus.  Izvērtēšana. Tiek prezentēti rezultāti (lēmumi, rīcības plāns, ieteikumu pakete, utt.) un diskutēts par atsevišķiem risinājumiem. Beigās tiek izlemts par vienu risinājumu.  Pielietošana. Tiek salīdzināts atrastais risinājums ar dzīvē pieņemtajiem lēmumiem. Iespējamie varianti: novērtēšanas gadījums; izlemšanas gadījums; informācijas gadījums; problēmas atrašanas gadījums; problēmas risināšanas gadījums; izpētes gadījums; pastkastītes gadījums. |
| **Spēles** | Spēles pilda vairākas funkcijas: veicina skolēnu izziņas spēju attīstību; stimulē radošo procesu; palīdz attīstīt sadarbības prasmes, veidojot iecietīgu attieksmi pret citiem tās dalībniekiem; veicina spriedzes mazināšanos grupā, ļauj gūt pozitīvas emocijas un gandarījumu par veiksmīgu darbību. | Sagatavošanās. Tiek izvirzīts mērķis, motivēti skolēni, iepazīstināti ar noteikumiem, un lomu pieņemšana.  Spēles norise. Nepieciešams nodrošināt visu spēlētāju aktīva līdzdarbība un līdztiesība, spēles noteikumu ievērošana. Jārūpējas par pozitīvu emocionālo fonu.  Spēles noslēgums. Darbības un rezultātu izvērtēšana. Analīzi nepieciešams veikt pašiem spēles dalībniekiem.  Piemēram, spēle “Draudzības koks”: skolotājs iestāda “koku” puķu podā, pie tā zariem piestiprina lapiņas ar uzdevumiem, ko katru rītu (apmēram vienu nedēļu) paņem ikviens klases skolēns un dienas laikā to izpilda (piem., Pasaki šodien A kaut ko ļoti labu.). Šī spēle var palīdzēt skolēniem mācīties otrā cilvēkā pamanīt pozitīvo, par to priecāties. |
| **Vizualizācija** | Skolēni izveido dažādus simboliskus uzskates līdzekļus: domu kartes, shēmas, zīmējumus, grafikus, utt. | Sagatavošanās. Lai skolēni iedziļinātos tēmā, skolotājs sagatavo kādu “iesildīšanās uzdevumu”, piem., tematam par vidi klasē tie var būt nepabeigtie teikumi, ko pabeidz katrs skolēns individuāli: Mūsu klasē ir veiksmīga...; Mūsu klasē es gribētu mainīt..., utt.  Vizualizēšana. Grupa veido kolāžu par sociālo vidi klasē, vērtējot savstarpējās attiecības. Izdomā kolāžas nosaukumu.  Novērtēšana. Skolotāja kopsavilkums par vērojumiem kolāžas veidošanas laikā. Kolāžas tiek piestiprinātas klasē pie sienas, un skolēni pārrunā, kāda ir darba pamatdoma. |

**Mārupes novada Skultes sākumskolas**

**\_\_\_. klases audzinātājas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**AUDZINĀŠANAS DARBA PROGRAMMA**

**202\_\_. /202\_\_. m. g.**

1. **Īss klases raksturojums**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Klases sociālais portrets**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Nrp.k. | Vārds, uzvārds | Dzīves vieta:  pagasts, ciems/pilsēta, māja | Izglītības programmas kods | Sp. programmas nav, bet ir nodrošināti atbalsts pasākumi | Tika pagarināts māc. gads | Otrgadnieks | Dzīvo nepilnā ģimenē | Viens vecāks ārzemēs | Abi vecāki ārzemēs | Bēglis | Valoda/valodas, kurā runā ģimenē | Cik bērnu ģimenē | Brāļi un māsas, kas apmeklē Mārupes novada Skultes sākumskolu | | Sadarbības līmenis  P-pietiekams  N-nepietiekams,  komentārs  *P – vienmēr reaģē uz rekomendācijām, aktīvi piedalās vec.sapulcēs, grupas pasākumos, strādā grupas vecāku padomē, regulāri seko e-klases ierakstiem, laicīgi informē par kavējumiem ….*  *N – neseko pierakstiem e-klasē, skolotājai pašai jāzvana noskaidrot par kavējumu iemeslu* |
| Cik mācās mūsu iestā-dē | Kurā klasē vai PI grupā |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |

1. **Skolēnu saraksts, interešu izglītības, PGD raksturojums**

|  |  |  |  |
| --- | --- | --- | --- |
| **N.p.k.** | **Vārds, uzvārds** | **Nodarbošanās interešu izglītībā** | **PDG apmeklējums** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. **Skolēnu saraksts, atbalsta pasākumu nodrošināšanas raksturojums**

|  |  |  |  |  |
| --- | --- | --- | --- | --- |
| **N.p.k.** | **Vārds, uzvārds** | **Atbalsta pasākums** | **Speciālists** | **Biežums** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

1. **Audzināšanas mērķi**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Uzdevumi**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Audzināšanas darba galvenās formas 2023.-2024. gadā:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Audzināšanas stundu plānojums**

**I semestris**

|  |  |  |  |  |
| --- | --- | --- | --- | --- |
| **Nr. p.k.** | **Temats** | **Tēma** | **Laiks**  **(dd.mm.)** | **Plānotais/ paredzamais/**  **vēlamais rezultāts** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**II semestris**

|  |  |  |  |  |
| --- | --- | --- | --- | --- |
| **Nr. p.k.** | **Tēma** | **Temats** | **Laiks**  **(dd.mm.)** | **Plānotais/ paredzamais/**  **vēlamais rezultāts** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

1. **Ārpusstundu SKOLAS pasākumi**

|  |  |
| --- | --- |
| **Datums** | **Pasākuma nosaukums** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

1. **Ārpusstundu KLASES pasākumi**

|  |  |
| --- | --- |
| **Datums** | **Pasākuma nosaukums** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

1. **Ekskursijas, pārgājieni**

|  |  |  |
| --- | --- | --- |
| **Datums** | **Tēma** | **Vieta** |
|  |  |  |
|  |  |  |
|  |  |  |

1. **Sadarbība ar vecākiem** (vecāku sapulces, vecāku dienas, pasākumi, koppasākumi, … )

|  |  |  |
| --- | --- | --- |
| **Datums** | **Sadarbības veids** | **Temats** |
|  |  |  |
|  |  |  |
|  |  |  |
|  |  |  |

1. **Atskaite, analīze.**

Atskaite par 1. semestra darbu 20\_\_./20\_\_.m.g.

|  |  |
| --- | --- |
| Veiksmīgākās klases stundas (temati) |  |
| Ekskursijas, pārgājieni, teātra izrādes, koncerti, izstādes |  |
| Klases vakari vai citi klases pasākumi |  |

Atskaite par 2. semestra darbu 20\_\_./20\_\_.m.g.

|  |  |
| --- | --- |
| Veiksmīgākās klases stundas (temati) |  |
| Ekskursijas, pārgājieni, teātra izrādes, koncerti, izstādes |  |
| Klases vakari vai citi klases pasākumi |  |

**Mārupes novada Skultes sākumskolas**

**\_\_\_\_\_. klases audzinātājas \_\_\_\_\_\_\_\_\_\_\_\_\_\_\_\_\_\_\_\_\_\_\_\_** (vārds, uzvārds)

**DARBA PAŠNOVĒRTĒJUMS**

**20\_\_\_. / 20\_\_.m.g.**

Novērtējiet skalā no 1 līdz 4 :

*1 - daudz trūkumu, 2 - ir daži būtiski trūkumi, 3 - labi, 4 - ļoti veiksmīgi*

|  |  |  |  |  |  |  |  |
| --- | --- | --- | --- | --- | --- | --- | --- |
| **N.**  **p.k.** | **Audzinātāja darba funkcijas** | **Novērtēšanas kritēriji** | **Pašvērtējums** | | | | **Klases audzinātāja piezīmes** |
| **1** | **2** | **3** | **4** |
| 1. | Darba plānošana un īstenošana | Klases audzinātāja darba atbilstība skolas prioritātēm |  |  |  |  |  |
| Klases stundu saturs |  |  |  |  |  |
| Klases stundu norises efektivitāte |  |  |  |  |  |
| 2. | Sadarbība ar vecākiem | Klases vecāku sapulces |  |  |  |  |  |
| Darba formas: |  |  |  |  |  |
| * Individuālas sarunas |  |  |  |  |  |
| * Aptaujas, anketēšana, viedokļa noskaidrošana |  |  |  |  |  |
| * Iesaistīšana klases, skolas pasākumos |  |  |  |  |  |
| * Vecāku un mācību priekšmetu skolotāju sadarbības atbalstīšana |  |  |  |  |  |
| Lūdzu īsi raksturot savas klases vecāku kolektīvu (saliedētība, kopīgu lēmumu pieņemšana, to īstenošana…) |  | | | | |
| 3. | Skolēnu personības izaugsme | Mērķtiecīga skolēnu izpēte |  |  |  |  |  |
| Skolēnu izaugsmes dinamikas izpēte un uzskaite |  |  |  |  |  |
| Sadarbība ar atbalsts personālu |  |  |  |  |  |
| Sadarbība ar mācību priekšmetu skolotājiem |  |  |  |  |  |
| Sadarbība ar vecākiem, veicot skolēnu izpēti |  |  |  |  |  |
| Palīdzības, atbalsta sniegšana klases skolēniem: |  |  |  |  |  |
| * Sociālo un psiholoģisko problēmu risināšana |  |  |  |  |  |
| * Karjeras izglītības, u.c. aspekti, kas nav definējami kā problemātiski |  |  |  |  |  |
| 4. | Skolēnu iesaistīšana klases, skolas un ārpusstundu aktivitātēs | Klases skolēnu piedalīšanās pasākumos, konkursos. |  |  |  |  |  |
| Klases skolēnu darba atbalstīšana skolas padomē (vērtēt vai atzīmēt, ka nav attiecināms) |  |  |  |  |  |
| 5. | Klases vide | Mikroklimats klasē, klases skolēnu saliedētība |  |  |  |  |  |
| Skolēnu uzvedības problēmu risināšana |  |  |  |  |  |
| Klases fiziskā vide |  |  |  |  |  |
| 6. | Klases audzinātāja dokumentācija | Paredzēto normatīvu ievērošana: |  |  |  |  |  |
| * Ieraksti e-klases žurnālā |  |  |  |  |  |
| * Klases audzinātāja darba plāns |  |  |  |  |  |
| * Klases audzinātāja materiālu apkopojums |  |  |  |  |  |
| * Skolēnu mācību sasniegumu kopsavilkumi (ikmēnesi) |  |  |  |  |  |
| * Skolēnu liecības (gada beigās), sekmju izraksti |  |  |  |  |  |
| * Skolēnu personu lietas |  |  |  |  |  |
| * Drošības instruktāžu savlaicīga veikšana |  |  |  |  |  |
| 7. | Klases audzinātāja iniciatīva | Audzinātāja radošā darbība, savas pieredzes popularizēšana |  |  |  |  |  |
| Skola 2030 satura izmantošana audzināšanas darbā |  |  |  |  |  |
| 8. | Pilsoniskā audzināšana | Latvijas Skolas somas piedāvājuma izmantošana |  |  |  |  |  |
| Skolēna audzināšana par atbildīgu, darbīgu pilsoni, domājošu indivīdu |  |  |  |  |  |
| Cieņas veidošana pret valsti un vietējo kopienu |  |  |  |  |  |
| Skolēnu iesaiste lēmumu pieņemšanas procesos |  |  |  |  |  |
| Cits (ja ir, lūdzu raksturot) |  | | | | |

9. Kas būtu pilnveidojams skolas mērogā, kādu ieguldījumu es varētu sniegt?

10. Ieteikumi skolas ārpusstundu pasākumu organizēšanai nākamajā mācību gadā.

11. Kādas audzināšanas problēmas skolā ir izceļamas visvairāk un kā būtu iespējams tās risināt?

12. Kas mani šajā mācību gadā visvairāk iepriecināja?

13. Kas no iecerētā manā audzināšanas darbā izdevās vislabāk?

14. Kas no iecerēta neizdevās? Kāpēc?

15. Balstoties uz šī gada novērojumiem klasē, nākamajā mācību gadā plānoju izvirzīt šādu (-us) audzināšanas uzdevumu (-us):